شەفەق نیوز/ سەرچەوەیگ
ئەمنی پایەبەر، ئمڕوو یەکشەممە، خەوەردا لە زەخمداربوین ئەندامەیلیگ لە هێزەیل سوپای
عراق وە پەلاماریگ لەلایەن ریخریاگ داعش لە باشوور خوەرهەڵات شار مووسڵ.
سەرچەوەگە ئەرا
ئاژانس شەفەق نیوز وت: چەکدارەیل ریخریاگ داعش شەفەق ئمڕوو پەلامار خاڵیگ ئەمنی لە
فیرقەی پیادەی ١٤هەم سەروە سوپای عراق لە ناحیەی قەراج دا.
سەرچەوەگە وتیش؛
دویای تەقەکردنیگ، هێزیگ پاڵپشتی کەفتنە شوین پەلاماردەرەیل باوکی بومبیگ دانریاگ تەقیە
بان یەکیگ لە ماشینەیل ک بویە هووکار زەخمداربوین سێیان لە سوپاگە.
وەگورەی سەرچەوەگە،
پەلامارەگە لە نزیک ئاوای خازر بوی لەناوبەین نەینەوا و کەرکوک.
